ร้านตึกแถว 3 คูหา มีเมนูอาหารหลากหลาย เปิดบริการช่วงเย็นถึงมืด นีมาถึงร้านประมาณ 5 โมงครึ่ง มีลูกค้าในร้านแล้ว 6-7 โต๊ะ กินยังไม่เสร็จ ลูกค้าก็เต็มร้านแล้วค่ะ

รายการอาหารที่สั่ง กินกัน 5 คนค่ะ (จำราคาไม่ได้นะคะ ประมาณจานละ 70 - 100 กว่าบาทค่ะ)

- ซุปเปอร์ขาไก่ น้ำซุปรสเข้มข้นเปรี้ยวนำ เผ็ดกำลังดี ขาไก่ต้มมาร่วนพอดี ไม่เปื่อยหรือแข็งเกินไป พอกินหมดก็สั่งใหม่อีกชาม ชามที่ 2 รสเค็มกว่าชามแรกไปนิด แต่ให้ขาไก่มากกว่าชามแรก เมนูนี้สั่งกลับที่พักอีกถุงด้วยค่ะ

- ยำปลาสลิด รสยำหวานนำ ไม่เปรี้ยว ไม่ถูกปากค่ะ 

- ผัดผักบุ้ง มาตรฐานทั่วไป

- ผัดผักกระเฉด ผักอ่อนพอใช้ได้ รสชาดกำลังดี

- ผัดหอยลาย หอยตัวเล็กไปหน่อย ผัดรสอ่อนไปนิด

- ผัดแขนงหมูกรอบ แขนงต้นใหญ่ผัดมาแบบแข็งๆ กรอบ ๆ รสมาตรฐาน หมูกรอบไม่ค่อยน่ากิน นีเลยไม่ได้ชิมค่ะ

- หมูสับผัดหนำเลี้ยบ ปกตินีชอบกินอยู่แล้ว กินกับข้าวต้มอร่อยดีค่ะ

- กุ้งผัดพริกไทยดำ ตอนสั่งคิดว่ากุ้งจะตัวใหญ่กว่านี้ ผัดรสยังไม่ค่อยเข้าเนื้อกุ้ง แต่กุ้งสดเลยทำให้กินได้อร่อยค่ะ

- กระเพาะหมูผัดเกี่ยมฉ่าย ผัดรสอร่อยใช้ได้ค่ะ

อาหารทะยอยเสิร์ฟออกมาเรื่อย ๆ ค่ะ

มื้อนี้เจริญอาหารดีค่ะ แต่อากาศร้อน พัดลมช่วยไม่ค่อยได้ ยิ่งซดน้ำซุปเปอร์ร้อนๆ เปรี้ยวๆ เผ็ดๆ ยิ่งร้อนมากขึ้นไปอีกค่ะ

ร้านไม่ได้ตกแต่งอะไร เป็นแบบตึกแถวทั่วไป พนักงานบริการดีตามมาตรฐานร้านข้าวต้มทั่วไปค่ะ